ปวดฟันหน้ามา2วันค่ะ สักพักเนื้อในริมฝีปากที่เป็นทางเชื่อมระหว่างเหงือกกับเนื้อริมฝีปากบนบวมค่ะ
สวัสดีค่ะ อาการปวดฟัน เนื้อระหว่างเหงือกบวม อาจเกิดจาก1. ฟันผุ ซึ่งหากผุลึกไปถึงชั้นโพรงประสาทฟัน ทำให้มีอาการปวดมากได้ หากทิ้งไว้ไม่รักษา เชื้อโรคก็จะยิ่งลงลึกและอาจทำให้เกิดเป็นฝีหนองที่ปลายรากฟัน ทำให้เหงือกและเนื้อเยื่อรอบๆ บวมได้ และฟันก็จะโยกและหลุดไปในที่สุด2. มีเหงือกอักเสบ เกิดจากการมีคราบหินปูนสะสมบนเหงือกส่วนที่หุ้มฟัน ทำให้เชื้อแบคทีเรียเจริญเติบโตและเกิดการอักเสบตามมา และทำให้เกิดอาการปวดและบวมได้หรือทั้งนี้ อาจพบทั้ง 2 สาเหตุร่วมกันก็ได้นอกจากนี้อาจเกิดจากการมีฟันหัก ฟันบิ่น หรือฟันแตกได้สำหรับฟันที่ตายนั้น จะเกิดจากแรงกระแทกที่รุนแรง จนไปกระเทือนถึงโพรงประสาทฟัน ทำให้ฟันตายเกิการโยกและหลุดได้ และหากเส้นเลือดภายในโพรงประสาทฟันแตก จะทำให้เลือดออกภายในและทำให้เห็นฟันมีสีดำคล้ำแนะนำว่าควรต้องไปพบทันตแพทย์ เพื่อตรวจว่าเกิดจากสาเหตุใดค่ะในเบื้องต้น หากปวดมาก อาจทานแก้ปวด เช่น ยาพาราเซตามอล ไอบูโพรเพน (ibuprofen) หรือทานทั้ง 2 ชนิดร่วมกันเพื่อช่วยเสริมการออกฤทธิ์แก้ปวดได้ และควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันทุกวัน ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ